
Šta se podrazumijeva pod pojmom “fitnetul-berzah” (***[iskušenje](https://pitajucene.com/search/isku%C5%A1enje/questions/ "Pretraži pitanja o iskušenjima")*** u berzahu ili zagrobna kušnja)? Zbog čega se, kad god se spomene ova kušnja, za nju veže i ***[kabur](https://pitajucene.com/search/kabur/questions/ "Pretraži pitanja o kaburu")***, pa se kaže: berzahska i kaburska iskušenja, tj. iskušenja u berzahu i kaburu?


* 
* 
* 
* 
* 
* 
* 

 
Šta se podrazumijeva pod pojmom fitnetul-berzah (iskušenje u berzahu ili zagrobna kušnja)?

Riječ “el-berzah” označava pregradu koja dijeli dvije stvari, ali se time posebno podrazumijeva period od kada čovjek umre pa do nastupanja Sudnjega dana. A berzahska kušnja je ispit koji će umrli imati kada budu ukopani, tj. svakome će doći dva meleka koji će ga posaditi u sjedeći položaj i pitati ga ko mu je Gospodar, koja je njegova ***[vjera](https://pitajucene.com/search/vjera/questions/ "Pretraži pitanja o vjeri")*** i ko mu je ***[poslanik](https://pitajucene.com/search/poslanik/questions/ "Pretraži pitanja o poslanicima")***.


Kaburi se stalno vežu za berzah, jer su oni jedan aspekat berzahskoga života. Berzah je širi pojam koji ima širi smisao nego ***[kabur](https://pitajucene.com/search/kabur/questions/ "Pretraži pitanja o kaburu")***, jer će svako biti u berzahu, iako neki ne budu ukopani u kabure. Neki ljudi nakon smrti ostanu na površini Zemlje, pa ih divljač pojede, (neki se utope u moru, pa ih pojedu ribe, neki budu spaljeni, pa im vjetar raznese pepeo itd). Oni tada nisu u kaburu, ali jesu u berzahu.


Iz fetvi i predavanja šejha Muhammeda b. Saliha el-Usejmina


